
Informatīvajā ziņojumā tiek minēts, ka Ministrija sadarbības ietvaros ar VISC apņemas nodrošināt finansējumu iniciatīvas īstenošanai 2025. gadā. Latvijas darba devēju konfederācijai rada bažas finansējuma avots, kura ietvaros tiks finansēta minētā programma. Ņemot vērā, ka š.g. 13. novembrī LR Valsts kontrole ir nākusi klajā ar revīzijas secinājumiem par Emisijas kvotu izsolīšanas instrumenta (EKII) līdzekļu izlietojumu, lūdzam skaidrot un sniegt dziļāku pamatojumu finansējuma avotam un tā saskanībai ar finansējuma avota līdzekļu piešķiršanas nosacījumiem.

Ja programmas īstenošanai ir paredzēts izmantot EKII, lūdzam sniegt ieskatu kā programmas izpildē tiks samazinātas siltumnīcefekta gāzu emisijas, ņemot vērā, ka tas ir galvenais nosacījums EKII izlietojumam. Ja finansējuma avots ir cita programma, attiecīgi lūdzam sniegt detalizētu skaidrojumu par plānotās investīcijas tiešo atbilstību programmas mērķim. 

